**Ֆրանկ Ռիստեր** (ֆր.՝ Franck Riester, հունվարի 3, 1974(1974-01-03)[…], Փարիզի 15-րդ շրջան, Փարիզ, Փարիզի շրջան), ֆրանսիացի քաղաքական գործիչ, Ֆրանսիայի մշակույթի նախարարը 2018 թվականից։

Կենսագրություն
--------------

Ֆրանկ Ռիստերը ծնվել է 1974 թվականի հունվարի 3-ին Փարիզում, ավարտել է կառավարման բարձրագույն ինստիտուտը, այնուհետև տնտեսագիտական և առևտրային գիտությունների բարձրագույն դպրոցի տեղական ինքնակառավարման բաժնում ստացել է մագիստրոսի աստիճան։ Մասնագիտական գործունեությունն սկսել է աուդիտորական ընկերությունում։

Ավելի ուշ մասնակցել է ընտանեկան բիզնեսին. զբաղվել է Peugeot ավտոմեքենաների վաճառքով պապի հիմնած Tristar SA ընկերությունում։ Միաժամանակ 1995 թվականին ընտրվել է Քուլոմյեի քաղաքային խորհրդի անդամ (Սեն և Մարինա դեպարտամենտ)՝ Քի Դրյուի ցուցակով։ 2001 թվականին դարձել է փոխքաղաքապետ, 2007 թվականին ժողովրդական շարժման միության աջակցությամբ ընտրվել է Ֆրանսիայի Ազգային ժողով Սենի և Մարնի դեպարտամենտի 5-րդ օկրուգից (հայտնի է դարձել համացանցում հեղինակային իրավունքները պաշտպանող HADOPI օրենքի անցկացման գործում ակտիվ մասնակցության շնորհիվ)։ 2008 թվականին ընտրվել է Քուլոմյեի քաղաքապետ։

2012 թվականին մասնակցել է Նիկոլա Սարկոզիի նախագահական քարոզարշավին, 2013 թվականին դարձել է Ազգային անվտանգության խորհրդի գլխավոր քարտուղարի տեղակալ, ինչպես նաև ընտրվել Կուլոմյե շրջանի համայնքների համայնքի նախագահ։

2017 թվականին «Հանրապետականներ» կուսակցության աջակցությամբ վերընտրվել է Ազգային ժողովում, սակայն դեմ է արտահայտվել նախագահ Մակրոնին և վարչապետ Ֆիլիպին և իր համախոհների հետ միասին 2017 թվականի հոկտեմբերի 31-ին հեռացվել կուսակցությունից։

2018 թվականի հոկտեմբերի 16-ին Ֆիլիպի երկրորդ կառավարությունում մշակույթի նախարարի պաշտոն է ստացել։

2019 թվականի հուլիսի 16-ին Ազգային ժողովը հավանություն է տվել ապրիլյան հրդեհից տուժած Փարիզի Աստվածամոր տաճարի վերականգնման և կոնսերվացման մասին օրենքին։ Պատասխանելով հինգ տարվա աշխատանքների սահմանված ժամկետի վերաբերյալ քննադատությանը՝ Ռիստերը հայտարարել է. «չպետք է շփոթել արագությունը և շտապողականությունը»։

2020 թվականի մարտի 9-ին Ռիստերի մոտ կորոնավիրուսային վարակ է հայտնաբերվել, ինչն առաջին դեպքն է դարձել Ֆրանսիայի կառավարության նախարարների շրջանում, և հաջորդ 14 օրը նա անցկացրել է կարանտինում։

Անձնական կյանք
--------------

2011 թվականի դեկտեմբերին Ռիստերը աջ քաղաքական գործիչների շրջանում առաջիններից մեկն էր, ով հրապարակավ հայտարարել է իր նույնասեռականության մասին։

Ծանոթագրություններ
------------------

1. 1 2 3 4  *Riester F.*
2. 1 2  Sycomore (ֆր.) / Assemblée nationale
3. 1 2  Répertoire national des élus — 2019.
4. ↑  «Biographie Franck Riester» (ֆրանսերեն)։ le Parisien։ Վերցված է 2018-10-17
5. ↑  «Biographie Franck Riester» (ֆրանսերեն)։ Gala։ Վերցված է 2018-10-17
6. ↑  Sébastien Tronche (2017-10-31)։ «Après des semaines d’imbroglio, LR finit par exclure Edouard Philippe et les Macron-compatibles en 15 minutes chrono» (ֆրանսերեն)։ Europe 1։ Արխիվացված է օրիգինալից 2017-11-07-ին։ Վերցված է 2017-11-09
7. ↑  Olivier Faye (2018-10-17)։ «Franck Riester, un « constructif » au ministère de la culture» (ֆրանսերեն)։ Le Monde։ Վերցված է 2018-10-17
8. ↑  Горохов Дмитрий (2018-10-17)։ «Третье обновление. Как Эмманюэль Макрон сменил ближний круг»։ ТАСС։ Վերցված է 2018-10-17
9. ↑  Claire Bommelaer (2019-07-16)։ «Notre-Dame: la loi pour la restauration adoptée» (ֆրանսերեն)։ Le Figaro։ Վերցված է 2019-07-16
10. ↑  Enguérand Renault (2020-03-10)։ «Franck Riester atteint par le coronavirus, l’examen de loi audiovisuelle maintenu» (ֆրանսերեն)։ Le Figaro։ Վերցված է 2020-03-26
11. ↑  Luc Le Vaillant (2012-04-15)։ «Franck Riester : Sexus non politicus» (ֆրանսերեն)։ Liberation։ Վերցված է 2018-10-17

Արտաքին հղումներ
----------------

* «Franck Riester» (ֆրանսերեն)։ Վերցված է 2018-10-17

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Թեմատիկ կայքեր | Internet Movie Database |
|  |
| Չափորոշչային վերահսկողություն | BNF: 162702699 · GND: 1221382772 · ISNI: 0000000119215181 · SUDOC: 136893228 · VIAF: 170415981 · WorldCat VIAF: 170415981 |

 |